കോട്ടയത്ത് 74 കുടുംബങ്ങള്ക്ക് ഭൂമി സ്വന്തമായി വീടില്ലാത്തവര്ക്ക് വീട്, ഭൂരഹിതര്ക്ക് ഭൂമി മന്ത്രി വി.എന്. വാസവന് കോട്ടയം: വീടില്ലാത്തവര്ക്ക് വീടും ഭൂമിയില്ലാത്തവര്ക്ക് ഭൂമിയും ലഭ്യമാക്കുകയാണ് സര്ക്കാറിെന്റ ലക്ഷ്യമെന്ന് മന്ത്രി വി.എന്. വാസവന് പറഞ്ഞു. ജില്ലതല പട്ടയമേള കലക്ടറേറ്റ് കോണ്ഫറന്സ് ഹാളില് ഉദ്ഘാടനം ചെയ്യുകയായിരുന്നു അദ്ദേഹം. പിണറായി വിജയന് സര്ക്കാര് ചുമതലയേറ്റ് നൂറുദിവസത്തിനുള്ളില് 13,500 പേര്ക്ക് പട്ടയം നല്കാനായി. നൂറുദിനത്തിനുള്ളില് 10,000 തൊഴിലവസരം സൃഷ്ടിക്കാനാണ് സഹകരണവകുപ്പ് ലക്ഷ്യമിട്ടതെങ്കിലും 16,345 പേര്ക്ക് തൊഴില് നല്കാനായി. പട്ടയം ലഭിച്ചവര് ഭൂമി ക്രയവിക്രയം ചെയ്യുന്നത് ശ്രദ്ധിക്കണമെന്നും മന്ത്രി പറഞ്ഞു. ആനിക്കാട് പാറക്കല് തെയ്യാമ്മ ബേബിക്ക് പട്ടയം നല്കിയാണ് വിതരണോദ്ഘാടനം നിര്വഹിച്ചത്. ജില്ലതല പട്ടയമേളയില് പട്ടയം ലഭിച്ചവര് കലക്ടറേറ്റിെന്റ പടികള് ഇറങ്ങിവരുന്നു ജില്ലയില് 74 കുടുംബങ്ങള്ക്കാണ് പട്ടയം ലഭിച്ചത്. തിരുവഞ്ചൂര് രാധാകൃഷ്ണന് എം.എല്.എ അധ്യക്ഷതവഹിച്ചു. തോമസ് ചാഴികാടന് എം.പി, കലക്ടര് പി.കെ. ജയശ്രീ, കോട്ടയം നഗരസഭ അധ്യക്ഷ ബിന്സി സെബാസ്റ്റ്യന്, സബ്കലക്ടര് രാജീവ് കുമാര് ചൗധരി, അഡീഷനല് ജില്ല മജിസ്ട്രേറ്റ് ജിനു പുന്നൂസ്, ഡെപ്യൂട്ടി കലക്ടര് സോളി ആന്റണി എന്നിവര് സംസാരിച്ചു. കോട്ടയം 20, കാഞ്ഞിരപ്പള്ളി 12, ചങ്ങനാശ്ശേരി 14, വൈക്കം 15, മീനച്ചില് 13 എന്നിങ്ങനെയാണ് താലൂക്കുകളില് നല്കിയത്. കോവിഡ് പ്രോട്ടോകോള് പ്രകാരം പട്ടയങ്ങള് താലൂക്ക് തലങ്ങളിലാണ് വിതരണം ചെയ്തത്.കാഞ്ഞിരപ്പള്ളി താലൂക്ക്തല പട്ടയമേള സര്ക്കാര് ചീഫ് വിപ്പ് ഡോ. എന്. ജയരാജ് ഉദ്ഘാടനം ചെയ്തു. കാഞ്ഞിരപ്പള്ളി പഞ്ചായത്തിലെ പൂതോളിക്കല് ആന്റണി വര്ക്കിക്ക് ആദ്യ പട്ടയം നല്കി. സെബാസ്റ്റ്യന് കുളത്തുങ്കല് എം.എല്.എ അധ്യക്ഷതവഹിച്ചു. ചങ്ങനാശ്ശേരി താലൂക്കുതല പട്ടയമേള ജോബ് മൈക്കിള് എം.എല്.എ ഉദ്ഘാടനം ചെയ്തു. നഗരസഭ അധ്യക്ഷ സന്ധ്യ മനോജ് അധ്യക്ഷതവഹിച്ചു. വൈക്കത്ത് സി.കെ. ആശ എം.എല്.എ ഉദ്ഘാടനം ചെയ്തു. ബ്ലോക്ക് പഞ്ചായത്ത് പ്രസിഡന്റ് കെ.കെ. രഞ്ജിത് അധ്യക്ഷതവഹിച്ചു. മീനച്ചിലില് മോന്സ് ജോസഫ് എം.എല്.എ ഉദ്ഘാടനം ചെയ്തു. മാണി സി.കാപ്പന് എം.എല്.എ അധ്യക്ഷതവഹിച്ചു. 60 വര്ഷത്തിനുശേഷം കമലമ്മക്ക് സ്വന്തം ഭൂമി കോട്ടയം: 60 വര്ഷത്തെ കാത്തിരിപ്പിനുശേഷം ഭൂമി സ്വന്തമായ സന്തോഷത്തിലാണ് 81കാരിയായ പൂഞ്ഞാര് നടുഭാഗം വില്ലേജില് വഴിക്കടവ് വലിയ മുറ്റത്തുവീട്ടില് കമലമ്മ. മീനച്ചില് താലൂക്കില് നടന്ന പട്ടയമേളയില് 50 സെന്റ് ഭൂമിക്ക് പട്ടയംലഭിച്ചു. ഭര്ത്താവ് മരിയദാസ് 21 വര്ഷം മുമ്ബ് മരിച്ചു. താമസിച്ചിരുന്ന പുരയിടത്തില് കൃഷി ചെയ്തും കൂലിപ്പണിയെടുത്തുമാണ് വരുമാനം കണ്ടെത്തിയിരുന്നത്. പട്ടയം ലഭിക്കാത്തതിനാല് ഭവനനിര്മാണ പദ്ധതികള്ക്കായി അപേക്ഷിക്കാന് കഴിഞ്ഞിരുന്നില്ല. കിടപ്പാടത്തിന് ഭൂമിയായി മനം നിറഞ്ഞ് മായിന്കുട്ടി കോട്ടയം: മൂന്നര പതിറ്റാണ്ടിെന്റ കാത്തിരിപ്പിനൊടുവില് മുക്കാല് സെന്റ് ഭൂമിക്ക് അവകാശിയായതിെന്റ സന്തോഷത്തിലാണ് കുരിശുംമൂട് പുതുപ്പറമ്ബില് മായിന്കുട്ടി. ആറുവര്ഷം മുമ്ബ് ഭാര്യ മരിച്ചു. അധികം വൈകാതെ മൂത്ത രണ്ടു മക്കള് മരിച്ചു. ഇടുങ്ങിയ വീട്ടില് ഒരുമിച്ച് ജീവിക്കാന് സാധ്യമല്ലാത്തതിനാല് ഇളയ മകനും കുടുംബവും വാടകക്കാണ് താമസം. ആയ കാലത്ത് നന്നായി പണിയെടുത്തതാ, ഇപ്പോ വയ്യ. കണ്ണടയുന്നതിന് മുമ്ബ് പട്ടയം കിട്ടണോന്ന് വല്യ ആഗ്രഹമായിരുന്നു. ഇന്നത് സാധിച്ചു ജോബ് മൈക്കിള് എം.എല്.എയുടെ കൈയില്നിന്ന് സ്വീകരിച്ച പട്ടയം പിടിച്ച് മായിന്കുട്ടി പറഞ്ഞു. വാഴപ്പള്ളി കിഴക്ക് വില്ലേജ് പരിധിയിലെ പാറപുറമ്ബോക്ക് വിഭാഗത്തില് ഉള്പ്പെട്ടതാണ് മായിന് കുട്ടിയുടെ മുക്കാല് സെന്റ് വസ്തു. പാറഭൂമി പതിച്ചുകൊടുക്കാനും ഒരു സെന്റില് താഴെയുള്ള ഭൂമിക്ക് പട്ടയം നല്കാനും നിലവില് നിയമമില്ലാത്തതിനാല് പ്രത്യേക സര്ക്കാര് ഉത്തരവിലൂടെയാണ് പട്ടയം സാധ്യമാക്കിയത്. പട്ടയം കിട്ടിയതിനാല് ഭവന പദ്ധതയിലൂടെ കെട്ടുറപ്പുള്ള വീടുെവച്ച് മകനും കുടുംബവുമൊത്തു താമസിക്കാമെന്ന സന്തോഷത്തോടെയാണ് മായിന്കുട്ടി വീട്ടിലേക്ക് മടങ്ങിയത്. പെരുമ്ബാറ കോളനിയില് 14 കുടുംബങ്ങള്ക്ക് പട്ടയമായി കോട്ടയം: സ്വന്തമായൊരു തുണ്ട് ഭൂമിക്കായി ആനിക്കാട് പെരുമ്ബാറ കോളനി നിവാസികളുടെ അരനൂറ്റാണ്ട് നീണ്ട കാത്തിരിപ്പിന് വിരാമം. കോളനിയില് താമസിക്കുന്ന 14 കുടുംബങ്ങള്ക്ക് ജില്ലതല പട്ടയമേളയില് മന്ത്രി വി.എന്. വാസവന് പട്ടയരേഖ കൈമാറി. പൂര്വികരായിട്ട് താമസിച്ച് വരുന്നതിനിടെയാണ്. ഇതില്പരം സന്തോഷം വേറെയില്ല സന്തോഷത്തോടെ പട്ടയരേഖ കൈപ്പറ്റിയ മേരി വര്ക്കി പറഞ്ഞു. പട്ടയമില്ലാത്തതിനാല് വീട് നിര്മിക്കുന്നതിനോ വീട് അറ്റകുറ്റപ്പണിക്കോ സര്ക്കാര് സഹായത്തിന് അപേക്ഷിക്കുന്നതിനുള്ള സാഹചര്യമില്ലായിരുന്നു. സര്ക്കാര് പദ്ധതികള്ക്ക് ഇനി ധൈര്യമായി അപേക്ഷിക്കാമെന്ന ആത്മവിശ്വാസത്തിലാണിവര്. ഇവര് താമസിച്ചിരുന്ന പുറമ്ബോക്ക് ഭൂമിയില് പാറയുള്പ്പെട്ടിരുന്നത് പട്ടയം നല്കുന്നതിന് തടസ്സമായി. പ്രത്യേക ഉത്തരവിറക്കിയാണ് പ്രശ്നത്തിന് പരിഹാരം കണ്ടത്. 1964ലെ ഭൂമിപതിവ് ചട്ടപ്രകാരമാണ് പെരുമ്ബാറ കോളനിയിലെ തെയ്യാമ്മ ബേബി, കുഞ്ഞുമോള് വര്ഗീസ്, ബിജു തോമസ്, അന്നക്കുട്ടി ടോമി, മാര്ക്കോസ് തോമസ്, സുരേന്ദ്രന് പി.കെ, ശാന്തമ്മ, മറിയാമ്മ ജോണ്, ടോമി തോമസ്, ലീല ചാക്കോ, അനീഷ് ആന്ണി, പി.സി. തോമസ്, മേരി വര്ക്കി, സിബി സെബാസ്റ്റ്യന് എന്നിവര്ക്ക് പട്ടയം ലഭ്യമാക്കിയത്.